Enota za analizo tveganja (RAU) je pripravila 79 (80) strateških poročil, vključno s 6 rednimi letnimi poročili, 1 letnim poročilom nove vrste, 3 prilagojenimi poročili, 12 četrtletnimi poročili z novostmi v zvezi s položajem in analizo položaja v državah članicah in izbranih regijah, ki mejijo na EU, 57 strateškimi poročili o spremljanju; 510 (482) analitičnih izdelkov v podporo načrtovanju, izvajanju in ocenjevanju skupnih operacij; 81 (54) poročil/prispevkov druge vrste, vključno z obvestili za vodstvo Agencije, Evropsko komisijo in druge, ter na svoji spletni strani objavila 7 (7) strateških poročil za splošno javnost. Posodobljeni skupni integrirani model analize tveganja (CIRAM v 2.0) s prevodi v izbranih jezikih EU je bil dan na voljo državam članicam. Organizirani so bili 4 (4) redni sestanki mreže za analizo tveganja Agencije, 5 (5) sestankov specialistične mreže z državami članicami o ponarejanju dokumentov v EU, 4 (2) sestanki v zvezi s taktično analizo tveganja, 10 (6) regionalnih strokovnih srečanj/konferenc in 1 (3) regionalna tehnična delavnica. Skladno z nalogami enote za analizo tveganja v okviru EUROSUR je bilo v letu 2013 izvedeno naslednje (pri čemer so bile države članice o tem ustrezno obveščene/vprašane za mnenje v okviru skupine uporabnikov za raven analize, ki se je v letu 2013 sestala petkrat): v okviru ravni analize CPIP/ESP – zagotovitev vsebin (317 (281) proizvodov) in osnovnih storitev, dokončanje zasnove analitičnih orodij, razvoj začetne metodologije za stopnje učinka in dolgoročnega načrtovanja njenega izvajanja.

Enota za skupne operacije je organizirala 19 (17) skupnih operacij, 10 (12) pilotnih projektov in projektov, 8 (10) konferenc in 64 (25) sestankov z zunanjimi deležniki, vključno s pripravljalnimi/načrtovalnimi/ocenjevalnimi sestanki in delavnicami. Poleg tega je bilo v 39 (39) skupnih operacijah, ki jih je usklajeval Frontex, vrnjenih 2 152(2 110) državljanov tretjih držav. V vseh skupnih operacijah je bilo izvedenih skupno 2 832(3 503) operativnih dni; število izvedenih operativnih delovnih dni na osebo je znašalo 89 548(1 17 114) dni.

Situacijski center Agencije je pripravil 2 226(2 169) poročil o stanju, 43 (31) poročil o resnih incidentih, 44 (27) krakih poročil o novih dogodkih in 10 (13) poročil za ozaveščanje o misijah ter v EUROSUR naložil 20 084(2 130) elementov in na spletni portal FOOS 107 (145) opozoril v zvezi z dokumenti. 237 dnevnih glasil je bilo posredovanih na 500 (241) uporabniških računov; na dnevna poročila o stanju in operativne predstavitve se je sklicevalo 795 (308) medijskih prispevkov. Situacijski center Agencije je kot enotna kontaktna točka upravljal več kot 25 000(24 000) pošiljk korespondence; konsolidiral Frontex-One-Stop-Shop (FOSS), glavno platformo za izmenjavo informacij med Frontexom in zunanjimi partnerji s 6 238 (6 000) naloženimi dokumenti in skoraj 4 500 uporabniki konec leta 2013. Situacijski center Agencije je prek aplikacije za poročanje o skupnih operacijah (JORA) prejel približno 29 000(30 000) obvestil o incidentih in zagotovil usposabljanje JORA 200 (500) uradnikom Frontex ter držav članic in pridruženih schengenskih držav.

Enota za združene vire je organizirala 9 (11) prireditev z 252 (295) udeleženci iz držav članic. Deležniki so v dejavnosti enote skupaj vložili več kot 1 250(551) delovnih dni na osebo. Enota za združene vire se je v letu 2013 osredotočala na razvoj združenj skupin Evropskih mejnih policistov in tehnične opreme skupaj z ustrezno programsko aplikacijo za njihovo upravljanje, pa tudi z razvojem mehanizma za napotene gostujoče uradnike. Pozornost se je namenjala tudi nakupu zračnih sredstev za nadzor meja. Enota za združene vire je zlasti organizirala in vodila letne dvostranske pogovore med Agencijo in državami članicami ter pogovore s tretjimi državami, na katerih so se dogovarjali o nacionalnih prispevkih za združenja. V ta namen je Enota za združene vire izvedla 7 (7) projektov za izboljšanje uspešnosti operacij Agencije.

Enota za usposabljanje je v okviru 3 (3) programov, ki so zajemali 17 (19) projektov, organizirala 205 (207) dejavnosti s 3 253(2 980) udeleženci (strokovnjaki za usposabljanje, tečajniki itd.). Deležniki so v dejavnosti usposabljanja skupaj vložili 12 460(13 300) delovnih dni na osebo. V okviru prvega programa se je začel sektorski okvir kvalifikacij za varovanje meje in nadaljevale so se dejavnosti za izvajanje skupnega glavnega kurikuluma in razvoj skupnega magistrskega študijskega programa. Za nadaljnje usposabljanje in specializacijo mejnih policistov, katerim je namenjen drugi program, je enota za usposabljanje do konca pripravila priročnik o temeljnih pravicah izvajalcev usposabljanj za mejne policiste ter nadaljevala razvoj in izvajanje specializiranih tečajev usposabljanj za mejne policiste. Organizirani so bili tečaji uvodnega usposabljanja za člane skupin Evropskih mejnih policistov in razvit je bil nov koncept za obveščanje pred napotitvijo, s katerim se zagotovi, da se vsi gostujoči uradniki, ki sodelujejo v skupnih operacijah, ki jih koordinira Frontex, še pred napotitvijo ustrezno usposabljajo. Tretjič, za vprašanja, povezana z omrežji in IT, je enota za usposabljanje uvedla nova administrativna orodja za spletno registracijo za prireditve, objavo dokumentov in načrtovanje dejavnosti. Razvijajo se nove komponente e-učenja, ki bodo zagotovile, da se bo del usposabljanj Agencije izvajal sodobno in stroškovno učinkovito.

Enota za raziskave in razvoj je organizirala 8 projektov (vključno z EUROSUR), ki so zajemali 40 dejavnosti z več kot 950 (1 020) udeleženci (iz držav članic, pridruženih schengenskih držav, institucij EU, medvladnih in mednarodnih organizacij, akademij, raziskovalnih inštitutov in predstavnikov panoge). Deležniki so v te dejavnosti skupaj vložili 2 000 delovnih dni na osebo. Enota za raziskave in razvoj je nadaljevala svoja prizadevanja za opredelitev in razvoj smernic najboljše prakse na področju avtomatiziranega mejnega nadzora, mejnih kontrol na kopenskih mejnih prehodih, uvedbe in izvajanja vizumskega informacijskega sistema (VIS) v državah članicah in nadzora kopenskih meja. Za izboljšanje zmogljivosti za odkrivanje ponarejenih dokumentov na prvi kontrolni točki je bilo organiziranih več dogodkov, katerih namen je bil oceniti uspešnost specializiranih strojev in tudi strokovnjakov. Enota za raziskave in razvoj je v letu 2013 izvajala dejavnosti za krepitev ozaveščenosti držav članic v zvezi z novim razvojem na področju senzorjev, platform in naprednih sistemskih rešitev, obenem pa tudi za olajševanje (poskusne) uvedbe novih tehnologij za mejni nadzor v državah članicah in v okviru skupnih operacij, ki jih je koordinirala Agencija. Ustanovljena je bila tudi neuradna svetovalna skupina za raziskave o varnosti na mejah, ki jo tvorijo predstavniki 22 držav članic EU in pridruženih schengenskih držav in je namenjena končnim uporabnikom. Skupina je pripravila prvi osnutek poročila o izzivih in raziskovalnih temah varnosti na mejah za srednjeročno in dolgoročno obdobje ter tako prispevala k raziskovalnim dejavnostim Evropske komisije, ki bodo organizirane in financirane na podlagi novega okvira EU za financiranje raziskav Obzorje 2020.

Partnerstvo in sodelovanje s tretjimi državami: V letu 2013 je bil sklenjen en delovni sporazum s pristojnimi organi Azerbajdžana, s čimer se je skupno število delovnih sporazumov povečalo na 19 (18). V okviru zadevnih delovnih dogovorov se je dodatno okrepilo operativno sodelovanje med Agencijo in organi tretjih držav pri zadevah, povezanih z varnostjo/upravljanjem meja, z namenom dodatnega oblikovanja vzajemno koristnih in trajnostnih partnerstev. Zlasti na področju izmenjave informacij, usposabljanja in skupnih operativnih dejavnosti so bili doseženi oprijemljivi rezultati.

Sodelovanje z organi EU in mednarodnimi organizacijami: V letu 2013 se je v okviru ustreznih že sklenjenih sporazumov (11 delovnih sporazumov, 2 sporazuma o sodelovanju, 2 memoranduma o soglasju, 1 upravni sporazum in 1 sporazum o ravni storitev) še naprej krepilo sodelovanje z organi EU in mednarodnimi organizacijami. Podpisan je bil memorandum o soglasju z Eurojustom. Na področju trgovine z ljudmi je Agencija nadaljevala program Usposabljanje za vodje usposabljanja in organizirala 3 usposabljanja za vodje usposabljanj iz držav članic.

Organizirana je bila konferenca o evropskem sistemu mejnih policistov, ki je vključevala številne deležnike s področja pravosodja in notranjih zadev. Potekale so priprave za olajšanje izvajanja prvega projekta tehnične pomoči, ki ga je vodila Agencija v okviru vzhodnega partnerstva in je zajemal obsežno sodelovanje z IOM, UNHCR in ICMPD ter WCO. Vzpostavljeni so bili stiki s Skupnim evropskim raziskovalnim centrom, da bi se določili sinergije in projekti na področju varnosti.